REGULAMENTUL (CE) NR. 690/2007 AL COMISIEI
din 19 iunie 2007
de modificare a Regulamentului (CE) nr. 1412/2006 al Consiliului privind unele măsuri restrictive împotriva Libanului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1412/2006 al Consiliului din 25 septembrie 2006 privind unele măsuri restrictive împotriva Libanului (1), în special articolul 5,
întrucât:
(1)
Anexa la Regulamentul (CE) nr. 1412/2006 conține lista autorităților competente cărora le sunt atribuite funcții specifice referitoare la punerea în aplicare a regulamentului respectiv.
(2)
Regulamentul (CE) nr. 1791/2006 al Consiliului (2) a adus adaptări mai multor acte adoptate de instituții, necesare ca urmare a aderării Bulgariei și României. Cu toate acestea, anexa la Regulamentul (CE) nr. 1412/2006 nu a fost modificată cu acea ocazie.
(3)
Bulgaria și România au furnizat informații autorităților competente ale acestor state. Autoritățile respective ar trebui prin urmare incluse în anexa Regulamentului (CE) nr. 1412/2006 de la data la care Bulgaria și România au aderat la Comunitatea Europeană,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 1412/2006 se modifică astfel cum se prevede în anexa la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene
Se aplică de la 1 ianuarie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 iunie 2007.